 ISICHAZAMAZWI sisaqhutshekiswa Biblia ZuluensisISICHAZAMAZWI sisaqhutshekiswa ThD iThestamente elidala; ThSh iThestamente elisha;inkanyezi isho ukuthi lelo gama lichazwa nalo ngokwalo kulesi sichasisoLesi yisisho esithi Baba olwimini lwesiAramu, njengakithi uma ingane ikhuluma noyise noma isabela. Ngokuhamba kwesikhathi ke sesigciné sesiyindlela okubizwa ngayo abefundisi nothishela bamaJuda, oRabi. NoJesu umbiza kanjalo uyise emthandazweni Mk 14,36 kanti ke nabakholwa kuye benze njalo Rom 8,15; Gal 4,6.yibizo elivela olwimini lwesiHebheru elichaza ukuthi umuntu. Muva nje ke sekwejwayeleké ukuthi lisetshenziswe njengebizo lomuntu wesilisa, umyeni kaEva Gen 3,20. Umphostoli uPhawuli emibhalweni yakhe ThSh ushumayela ukuthi ukuphambuka nokona emhlabeni kwangena ngomuntu wokuqala, uAdam. UKhristu umbona ke engu-Adam womhla wokuphela okhiphana ekufeni afakane ekuphileni Rom 5, 12-19; 1. Khor 15, 45-49.AmeniLona ngumusho othathwé olwimini lwesiHebheru ochaza ukuthi: Kunjalo noma Makube njalo!. Uvamisé uma kwenenezelwa isivumelwano Num 5,22; Duth 27,15-26 noma kugcizelelwa isibusiso nom aisiqalekiso Rom 1,25; 9,5; 11,36; 15,33; 16,27 noma kuphethwa umthandazo 1 Khor 14,16 nom akwenanezelwa izethembiso zikaNkulunkulu.Umlando wokholo ebhaybhelini ukhuluma ngeGibhithe njengezwe elokhu lathi nhlo lisophé ukuphikisana nokulwa noNkulunkulu uSmakade Eks 5,2; Jer 46,11. Encwadini yeSambulo Is 11,8 iGibhithe lilinganiswa neSodoma, indawo yobubi obedlulele, ebizwa futhi ngokuthi ngumuzi wezigemegeme yidolobha lezimanga Is 11,8, yiBhabhiloni. Ngenhloso yokuthi iJerusalema liphakanyiswe emlandweni wokholo, liyagxekwa iGibhithe lize libizwe lithiwe iSodoma neGibhithe, lapho neNkosi ... yabethelwa khona. Is 11,8.Umbusi waseGibhithe wayebizwa kanjalo emandulo. Gen 12,15; Eks 1,11; Izaya 19,11; Izenzo 7, 10; 13,21.isithixoOlwimini lwesiHebheru kushiwo ubukhosi umuntu abukhothamelayo noma angabukhothamela uma ethanda. Emandulo ThD kwakukhulunywa ngezithixo uma kuphathwa onkulunkulu bezizwe ezingakholwa kuNkulunkulu wamaJuda angaleso sikhathi, okwejwayelekile nanamuhla ukuthi babizwe ngezithixo.iBhabhilonikwakuyikomkhulu lombuso waseBhabhiloni owawaziwa futhi ngokuthi yiBhabhela Gen 11,9. Onyakeni ka-587 ngaphambi kokuzalwa kukaKhristu abaseBhabhiloni bahlasela iJerusalema kwathi abaphepha kulokho babathumba Mt 1,11. Yikho ke ebhaybhelini iBhabhiloni selaba yisaga esisho abahluphi nabacindezeli bezikhonzi zikaSmakade uNkulunkulu. Muva nje 1 Petr 5,13 neRoma yayisibhinqwa kanjalo, ibizwe ngeBhabhiloni, ngenxa yokucindezelwa kwamaJuda nokuhlushwa kwamaKhristu ngumbusi wakhona uKhesari.ukuchela noma ukufafaza ngamanzi noma ngegazikwakuyisiko elejwayelekile kwabakwaIzrayeli emandulo Num 19. Amakholwa ThSh afaniswa nomuntu ohlanzekileyo; kuthiwa achelwé afafazwa ngegazi likaKhristu 1 Petr 1,2 elisusa ukungalungi.uGabhriyeli Lk 1, 19.26ungenye yezingelosi yezithunywayezinceku ezibalulekile embusweni kaSmakade iNkosi Dan 8, 16; 9.21. Ngolwimi lwesiHebheru leligama lisho ukuthi umuntu kaNkulunkulu okungathi futhi yisisebenze seNkosi. Isithunywa uGabhriyeli sivela njalo uma izindaba ezinhle nemibiko esemqoka imenyezelwa.Amasu nemidlinzo kaSmakade engaqondakali ngokwazi nokuhlakanipha kwesintu ngaphandle kokwambulelwa nguye mathupha, ibizwa ebhaybhelini ngokuthi yimfihlakalo. Imfihlakalo kaSmakade Is10,7 yembulelwa isintu ngoJesu Khristu Khol 1,25; 2,2 kodwa yemukelwa, yaqondwa yilabo kuphela nje eyayiqondene nabo. Ithestamente elisha likhuluma ngemfihlakalo Mt 13,11; Mk 4,11; Lk 8,10 noma ngezimfihlakalo 1 Khor 4,1; 14,2; 15,51; Khol 2,2 noma ngezimfihlakalo zikaKhristu Khol 4,3 noma imfihlakalo efihliwe 1 Khor 2,7.izibuloindlalifaNgokwenjwayelo izibulo yindodana noma yindodakazi yokuqala Heb 12,23. Mayelana noKhristu ke kusuke kuthiwe uyindlalifa kaNkulunkulu uyise ethunywé ukuzibulela untu lonke Heb 1,6. Ngozalo nangesikhundla kwabozalo nguyena ndlalifa Rom 8,29; Khol 1,15; Is 1,5.imichilo neziphandla zomthandazoNgokwenkolo yamaJuda ThD umuntu ubophela ngomchilo wesikhumba esishukiweyo esiphongweni nasengalweni yesinxele ibhokisana eiqukethe amatesi encwadi kaEksodusi 13, 1-10; 11-16 nekaDutherenoma 6, 4-9 alotshwé esichitshaneni sesikhumba, okuyindlela okugcinwa ngayo izifundiso zenkolo yabo. Emandulo ke okholwé kakhulu wayehlala egqizé le midweshu neziphandla lize liyoshona amafilaktheriyu Mt 23,5.okwezibulookweliboIsivuno sokuqala okulindeleké ukuthiselanywe ngezinye, sibizwa kanjalo. Ngokunjalo noKhristu ubizwa ngokuthi ungulibouyizibulo kwabaleleyo 1 Khor 15,20. Kanjalo nabakholwa nguye kuthiwa ngabezibulongabelibo Jak 1,18; Is 14,4. Okwezibulookwelibo kungachaza futhi ukuthi okokuqala ngqa Rom 8,23; 11,16; 16,5; 1 Khor 16,15; 2 Thes 2,3.ubuwulaisiwulaEncwadini yesibili ebhalelwé abaseKhorinte 2 Khor 11; 2 Khor 12 lesi sisho sivela ngokwandile. Umsebenzisi waso, umphostoli uPhawuli, uzama ukuhlekisa ngezitha zaakhe,azithene amandola. Ziyazitusa,zizigqaja ngokukhalipha kwezingqondo zazo; involo nentshumayelo kaPhawuli ziyibona iwubuwula nje. Uphawuli ke yena kuyamgculisa lokhu kweyiswa, abizwe ngesiwula. Uphendula ngokugcizelelaukuthi lokhu abakubukela phansi njengobuwula ubizo nentshumayelo yakhe -, kuyinhlakanipho eyedlulele emehlweni kaSmakade. Kuyindlela eholela empilweni ethokozisayo.Ingosi: ezisematheni 907 Asebevakashile Imibono nemibuzo: 0ITHESTAMENTE ELIDALA LAVELAPHI ? 4068 